За сваё 95-гадовае, насычанае падзеямі і літаратурнымі творамі жыцьцё пісьменьніца атрымала безьліч узнагародаў і прэміяў – сярод якіх асобна можна адзначыць прэмію імя Ганса Хрысьціяна Андэрсэна (якую завуць малой Нобэлеўскай), прэмію імя Льюіса Кэрала, узнагароды ЮНЭСКА і Срэбнага Мядзьведзя (за фільм Роні – дачка разбойніка). У 1980-90-е гады Астрыд Ліндгрэн брала актыўны ўдзел у грамадзкім і палітычным жыцьці сваёй краіны, зрабіўшыся добраахвотнаю заступніцаю правоў дзяцей і жывёлаў.